Tshabalala speel vir tyd | Die Vryburger
Tshabalala speel vir tyd
November 4, 2014 - Nuus - 7 comments
Uitspraak is voorbehou in die saak oor die voorsitter van die SABC-raad, Ellen Tshabalala, se kwalifikasies in die Wes-Kaapse hooggeregshof.
Haar regspan probeer die hof sover kry om te beslis dat die parlementêre optrede teen Tshabalala oor haar akademiese kwalifikasies eintlik sou neerkom op 'n dissiplinêre verhoor en dat die parlement nie die reg het om dit te doen nie.
Die parlement se regsverteenwoordiger, Denzil Potgieter, het in sy betoog onder meer daarop gewys dat die hele dispuut "opgetower" ia om te verhoed dat 'n ondersoek op 23 Oktober gehou sou word. Sy het op die betrokke dag 'n voorlopige hofbevel gekry om die ondersoek te stop om vas te stel of sy oor haar kwalifikasies gejok het.
Volgens Potgieter wonder die gewone man op straat waarom Tshabalala nie net eenvoudig die bewyse van haar universiteitskwalifikasies lewer nie en die hele aangeleentheid daarmee beëindig nie.
Die geskil oor Tshabalala se kwalifikasies duur al van Julie vanjaar.
Foto – Ellen Tshabalala
7 thoughts on "Tshabalala speel vir tyd"
Bram November 4, 2014 at 8:29 am
As so iets met my gebeur, skaam ek my morsdood. Het sommiges geen skaamte nie?
Desmond November 4, 2014 at 8:44 am
As jy nie kan bloos kan jy nie skaam …..en buitendien as No1 met al sy leuns kan wegkom hoekom nie ook miesies-tsabalalalala……
DuP du Plessis November 4, 2014 at 9:34 am
Verw.: "Die geskil oor Tshabalala se kwalifikasies duur al van Julie vanjaar."
Ja, die afgelope vier maande word daar al geskarrel om 'n ander sondebok vir haar bedrog gesoek, net soos die afgelope vier jaar al vir sondebokke gesoek word om Zuma se bedrog met sy stroois-paleis te verdoesel. Was Tshabalala nie juis ook 'n Zuma gekeurde aanstelling nie?
Adam Willemse November 4, 2014 at 12:53 pm
Die geskarrel vir tyd laat mens wonder of sy nie dalk vir die universiteit van Zimbabwe sover wil kry om vir haar ook vinnig 'n graad te wil toeken nie, somar met terugwerkende effek.
Drieks November 4, 2014 at 6:56 pm
Ja julle, so TROTS ANC as wat kan kom.
Desmond November 5, 2014 at 9:44 am
….we gotta goood story to tell ….
Elna Lush November 6, 2014 at 6:09 am
Teen hierdie tempo van vervalsing en leuens oor kwalifikasies, behoort die hele kabinet en elke hooggeplaaste se kwalifikasies ondersoek te word. Ek dink daar gaan n magdom geraamtes skielik te voorskyn kom.